

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 6/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 58/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΨΓ3ΩΨΑ-ΟΘΕ** | **“Παράταση προθεσμίας περαίωσης της υπηρεσίας δημιουργίας – παραγωγής οπτικοακουστικού υλικού (βίντεο) για την τουριστική προβολή του Δήμου Αρταίων 2017”** |

Στην Άρτα σήμερα την δωδεκάτη (12η) του μηνός Φεβρουαρίου του έτους 2018 ημέρα Δευτέρα και ώρα 14.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 2597/12-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Χαρακλιάς Κων/νος 9. Καραγεώργος Γεώργιος 10. Ζέρβας Κων/νος 11. Σιαφάκας Χριστόφορος 12. Λιόντος Νικόλαος 13. Σφήκας Δημήτριος 14. Κουτρούμπα Άννα-Μαρία 15. Κοτσαρίνης Μιχαήλ | 1. Μιλτιάδους Γεώργιος 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Στασινός Παύλος 6. Παπαμιχαήλ Κων/νος 7. Ζυγουβέλης Παναγιώτης 8. Κοσμάς Ηλίας 9. Ντέμσια Αικατερίνη 10. Παπαλέξης Ιωάννης 11. Βασιλάκη-Μητρογιώργου Βικτωρία 12. Βλάρας Γρηγόριος 13. Κατσαντούλα Αναστασία 14. Παπαιωάννου Κωνσταντίνος 15. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Κιτσαντά Ευαγγελία ,Ξυλογιάννης Άγγελος και

Παπακίτσος Στέφανος

Στη συνεδρίαση δεν παραβρέθηκαν Πρόεδροι Τοπ. Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος κήρυξε την έναρξη της συνεδρίασης και εισηγούμενος το 1ο θέμα της ημερήσιας διάταξης «Παράταση προθεσμίας περαίωσης της υπηρεσίας δημιουργίας – παραγωγής οπτικοακουστικού υλικού (βίντεο) για την τουριστική προβολή του Δήμου Αρταίων 2017»  έδωσε το λόγο στον Γενικό Γραμματέα του Δήμου κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Στα πλαίσια της αριθμ. 30774/11-8-2017 σύμβασης μεταξύ του Δήμου Αρταίων και του αναδόχου κ. Κολιάτσου Κωνσταντίνου, προβλέπεται η παροχή υπηρεσιών με θέμα «δημιουργία – παραγωγή οποτικοακουστικού υλικού (βίντεο) για την τουριστική προβολή του Δήμου Αρταίων 2017». Η σύμβαση έληγε στις 15-12-2017 και η παραλαβή γίνεται τμηματικά. Η Διεύθυνση Προγραμματισμού, Πληροφορικής και Περιβαλλοντικών Πολιτικών με το αριθμ. 48389/8-12-2017 έγγραφο, ζήτησε από τον ανάδοχο να προσκομιστούν εκτός από υπόλοιπα παραδοτέα που περιλαμβάνουν τα βίντεο 2 έως 9 και 11 έως 18 ( δηλαδή ένα 30λεπτο βίντεο και επτά 2λεπτα τα οποία πρέπει να παραδοθούν και στα αγγλικά ) και αίτημα για δίμηνη παράταση της σύμβασης, καθώς δεν θα καθίστατο δυνατό αυτά να ελεγχθούν από την υπηρεσία, να διορθωθούν και να παραληφθούν, αλλά και να λάβουν τη σχετική έγκριση από τον ΕΟΤ που αποτελεί χρονοβόρα διαδικασία.

Ο ανάδοχος με την αριθμ. 49224/14-12-2017 αίτησή του παρέδωσε τα υπόλοιπα παραδοτέα και αιτήθηκε δίμηνη παράταση.

Εισηγούμαστε την αποδοχή της αίτησης παράτασης του αναδόχου για δίμηνη παράταση της σύμβασης για την περαίωση της υπηρεσίας δημιουργία – παραγωγή οποτικοακουστικού υλικού (βίντεο) για την τουριστική προβολή του Δήμου Αρταίων 2017.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 την εισήγηση και την αίτηση παράτασης του αναδόχου

**ΑΠΟΦΑΣΙΖΕI ΟΜΟΦΩΝΑ**

Α.- Αποδέχεται το αίτημα του κ. Κολιάτσου Κωνσταντίνου αναδόχου της υπηρεσίας «δημιουργίας – παραγωγής οπτικοακουστικού υλικού (βίντεο) για την τουριστική προβολή του Δήμου Αρταίων 2017» και εγκρίνει την  δίμηνη παράταση της σύμβασης για την περαίωση της υπηρεσίας..

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 58/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**